Document ID: /roh_data/filtered/fineweb-2-filterrobots_roh.jsonl.gz/19324

Millis da demonstrants hajan bloccà las hallas da partenza ed arrivada. L’aeroport ha communitgà dad interrumper perquai il check-in per ils ulteriurs sgols dal glindesdi.
Demonstrants: «Dar enavos ad ella ses egl»
Divers demonstrants en nair portian faschas d’egl cotschnas, rapportan las agenturas. La fin d’emna era vegnida blessada in’activista grevamain en fatscha. Ils demonstrants a l’eroport pretendevan da «dar enavos ad ella ses egl».
Ils demonstrants avevan construì la fin d’emna barricadas ed attatgà la polizia. Las forzas da segirezza han reagì cun gas lacrimogen e projectils da gumma.
China: «Emprims indizis da terrorissem»
Er la regenza chinaisa è s’annunziada a pled. Dad ella vegn retorica pli e pli marziala. Ella ha condemnà danovamain ils protests a Hongkong – quels mussian «emprims indizis da terrorissem» ha ditg in pledader da la regenza.
Dapi radund diesch emnas demonstreschan millis persunas a Hongkong cunter la regenza, l’influenza da la China e l’agir da la polizia.
RR novitads 16:00++